L 64/4 Jurnalul Oficial al Uniunii Europene 10.3.2009 II (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 16 iulie 2008 privind ajutorul de stat C 42/06 (ex NN 52/06) acordat de Italia pentru remunerarea conturilor curente ale Poste Italiane la Trezoreria de stat [notificată cu numărul C(2008) 3492] (Numai textul în limba italiană este autentic) (Text cu relevanță pentru SEE) (2009/178|CE) COMISIA COMUNITĂŢILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după invitarea părților interesate de a-și prezenta observațiile în conformitate cu dispozițiile (!) menționate şi având în vedere observațiile acestora, întrucât: 1. PROCEDURĂ Prin scrisoarea din 30 decembrie 2005, Associazione Bancaria Italiana (ABI), a prezentat Comisiei o plângere privind o serie de presupuse beneficii în favoarea activi- tăților bancare ale Poste Italiane SpA (PI). Conform plângerii, Italia ar acorda PI, pentru sumele colectate prin conturile curente poştale şi transferate într-un cont curent deschis la Trezoreria de stat, o rată de aproximativ 4%, în timp ce conturile curente poștale oferă un randament mediu de 1%. Marja pozitivă a PI rezultată din diferența dintre rata dobânzii active și rata dobânzii pasive (2) ar fi mai mare decât marja dobânzii „de piaţă”, reprezentând astfel un ajutor de stat. Prin scrisoarea din 7 februarie 2006, Comisia adresa câteva întrebări autorităților italiene. După ce a solicitat prelungirea termenului de răspuns, Italia a răspuns prin scrisoarea din 21 aprilie 2006. La data de 30 martie 2006 () JO C 290, 29.11.2006, p. 8. (?) Rata dobânzii active este remunerația corespunzătoare acordată de Trezorerie pentru fondurile vărsate, iar rata dobânzii pasive este cea recunoscută de PI titularilor de conturi curente poştale. a avut loc o reuniune cu autoritățile italiene şi reprezen- tanții PI. Prin scrisoarea din 26 septembrie 2006, Comisia a comunicat Italiei decizia de a iniția procedura împotriva acestei măsuri, conform articolului 88 alineatul (2) din Tratatul CE. Decizia Comisiei de a iniția procedura este publicată în Jurnalul Oficial al Uniunii Europene (). Comisia a invitat părțile interesate să prezinte observații. Autorităţile italiene au răspuns prin scrisorile din 31 octombrie 2006 și 29 decembrie 2006, iar ABI a răspuns prin scri- soarea din 27 decembrie 2006. Prin scrisoarea din 15 ianuarie 2007, Comisia a înaintat observațiile ABI către autoritățile italiene, pentru ca acestea să poată răspunde. Observațiile autorităților italiene au fost comu- nicate prin scrisoarea din 16 februarie 2007. Prin scrisoarea din 21 februarie 2007, Comisia a solicitat informații suplimentare, pe care Italia le-a transmis prin scrisorile din 30 martie 2007, 2 aprilie 2007 şi 1 iunie 2007. La data de 28 iunie 2007 şi 24 octombrie 2007 au avut loc reuniuni cu autoritățile italiene și reprezentanții PI. În urma ultimei întâlniri, Comisia a adresat noi întrebări prin scrisoarea din 25 octombrie 2007, la care Italia a răspuns la 27 noiembrie 2007. () A se vedea nota 1.